Հոգի (ֆիլմ, 2020)

«Հոգի» (), ամերիկյան համակարգչային անիմացիոն կատակերգական ֆիլմ, որն արտադրվել է Walt Disney Pictures և Pixar Animation Studios ընկերությունների կողմից։ Այն տեղայնացվելու է Walt Disney Studios Motion Pictures-ի կողմից։ Ֆիլմի հեղինակը և ռեժիսորը Փիթ Դոքթերն է, որն աշխատել է Քեմփ Փաուերսի հետ։ Մուլտֆիլմի հերոսներին հնչյունավորել են  Ջեյմի Ֆոքսը, Թինա Փեյը, Questlove-ը, Ֆելիսիյա Ռաշադը, Դեյվեդ Դիգսը և Անջելա Բասեթը։

«Հոգի» ֆիլմի թողարկումը պլանավորվում է 2020 թվականի դեկտեմբերի 25-ին։ Հայաստանում ֆիլմը կթողարկվի 2021 թվականի հունվարի 21-ին։

Սյուժե
Միջին դպրոցի երաժշտության ուսուցիչ Ջո Գարդները վաղուց երազում է բեմի վրա ջազային երաժշտություն կատարելու մասին և վերջապես հնարավորություն է ստանում տպավորություն թողնել մյուս ջազային երաժիշտների վրա Half Note Club-ում բացող ելույթի ժամանակ։ Սակայն ժամանակավրեպ պատահականությունը ստիպում է Գարդների հոգին առանձնանալ նրա մարմնից և հայտնվում է աշխարհում, որտեղ հոգիները զարգացնում են անհատները, քմահաճույքները և բնավորության գծերը, նախքան Երկիր ուղարկվելը։ Այնտեղ Գարդները պետք է աշխատի այդտեղ պատրաստվող հոգիների, օրինակ, 22-ի հետ՝ հոգու, որը կյանքի հայեցակարգի վերաբերյալ պղտոր տեսակետ ունի, որպեսզի վերադառնա Երկիր, նախքան նրա մարմինը մահանա։

Հնչյունավորման խումբ
Ջեյմի Ֆոքս՝ Ջո Գարդներ, երաժշտության ուսուցիչ, որի հոգին առանձնացվում է մարմնից դժբախտ պատահարից հետո։
 Թինա Փեյ՝ 22, հոգի, որը կյանքի հայեցակարգի վերաբերյալ պղտոր տեսակետ ունի։
 Questlove՝ Քըրլի, Ջոյի երաժշտական խմբի թմբկահար։
 Ֆելիսիյա Ռաշադ՝ Ջոյի մայր։
 Դեյվեդ Դիգս՝ Փոլ, հարևանությամ ապրող Ջոյի երդվյալ թշնամի
 Անջելա Բասեթ՝ Դորոթեա Ուիլյամս, հեղինակավոր ջազ երաժիշտ։
 Ջոն Ռաթցենբերգեր
 Ռիչարդ Այոադի

Արտադրություն

Զարգացում
2016 թվականի հունվարին հայտարարվել է, որ Փիթ Դոքթերը՝ Փիքսար ընկերության ղեկավարն աշխատում է նոր ֆիլմի վրա։

2018 թվականի հունիսին հայտարարվել է, որ Դոքթերը նախատեսում է ավարտել իր ֆիլմը, չնայած այն բանին, որ նա նշանակվել է Փիքսարի գլխավոր կրեատիվ տնօրեն Ջոն Լասետերի հեռանալուց հետո։ 2019 թվականի հունիսին Փիքսարը հայտարարել է «Հոգի» անվանմամբ նոր ֆիլմի մասին, որի ռեժիսորը Դոքթերն է, իսկ պրոդյուսերը՝ Դանա Մյուրեյը։ Դրա հետ մեկտեղ Թվիթթերում հրապարակվել է սինոփսիսը Նյու Յորքում տիեզերական ճանապարհորդության մասին։

Մյուրեյն ասել է, որ ֆիլմը «հանդիսատեսին կտեղափոխի մի աշխարհ, որտեղ ոչ ոք երբեք, լավ, կամ էլ երկար ժամանակ չի եղել» այն ժամանակ, երբ համահեղինակ և համառեժիսոր Քեմփ Փաուերսն ասել է, որ այն «լիովին տարբեր է» Դոքթերի նախորդ ֆիլմերից։ Փաուերսը նաև նշել է, որ ֆիլմը պատասխանելու է կարևոր հարցերին «իսպակես զվարճալի ճանապարհով»։ Թինա Փեյը նույնպես մասնակցել է սցենարի ստեղծմանը, օգնելով գրել իր կերպարի տողերը։

Փիքսարը նախընտրել է, որ ֆիլմի գլխավոր հերոսը երաժիշտ լինի, քանի որ ցանկանում էր «մասնագիտություն, որի համար հանդիսատեսը կարող էր մտահոգված լինել», և երաժշտի վրա կանգ է առել գիտնականի կերպարը փորձելուց հետո։ Դոքթերը նկարագրել է «Հոգի»-ն, ինչպես «այն բանի ուսումնասիրություն, թե որտե՞ղ պետք է լինի ձեր ուշադրությունը։ Որո՞նք են այն բաները, որոնք, ի վերջո, իսկապես կարևոր են լինելու, որոնց վրա դուք ետ եք նայում և ասում․ «Ես այսքան ժամանակ եմ ծախսել իմ սահմանափակ ժամանակից Երկրի վրա անհանգստանալով կամ կենտրոնանալով այս բանի մասի՞ն»։

Քասթինգ
2019 թվականի օգոստոսի 24-ին հայտարարվել է, որ Ջեյմի Ֆոքսը, Թինա Փեյը, Questlove-ը, Ֆելիսիյա Ռաշադը և Դեյվեդ Դիգսը հնչյունավորելու են ֆիլմի գլխավոր հերոսներին։ «Հոգի»-ն Փիքսարի առաջին ֆիլմն է, որի գլխավոր հերոսն աֆրոամերիկացի է։ 2020 թվականի մարտի 17-ին Անջելա Բասեթը հայտարարել է, որ դերասանական կազմում է եղել։ Ապրիլի 13-ին Ջոն Ռաթցենբերգը նույնպես միացել է հնչյունավորման անձնակազմին։ 2020 թվականի մայիսի 4-ին Փաուերսը հայտարարել է, որ Ռիչարդ Այոադին նույնպես միացել է հնչյունավորման խմբին։

Անիմացիա
Ֆիլմի անձնակազմը ստեղծել է հոգիներին «անիրական», «եթերային» և «ոչ ֆիզիկական» միջոցով, նրանց ձևովորումների համար հիմք վերցնելով տարբեր կրոնական և մշակութային ներկայացուցիչներին։ Դոքթերը նկարագրել է դա որպես «հսկայական փորձություն», մուլտիպլիկատորները «սովոր են խաղալիքներին, մեքենաներին, այն բաներին, որոնք շատ ավելի նյութական են և հեշտությամբ հիշատակվող», թեև նա զգում էր, որ մուլտիպլիկատորների թիմը «իսկապես հավաքել է որոշ թույն բաներ, որոնք իսկապես մատնանշում են այդ բառերը, թեև հարաբերական են»։

Երաժշտություն
2019 թվականի D23 ցուցահանդեսի ժամանակ հայտարարվել է, որ Թրենթ Ռեզնորը և Աթիկուս Ռոսը ստեղծագործում են ֆիլմի պարտիտուրան, իսկ Ջոն Բաթիստը ջազային երգեր է գրելու ֆիլմի համար։

Թողարկման
«Հոգի» մուլտֆիլմի թողարկումն ի սկզբանե պլանավորվել է 2020 թվականի հունիսի 19-ին Միացյալ Նահանգներում, սակայն COVID-19 համավարակի պատճառով այն հետաձգվել է մինչև 2020 թվականի նոյեմբերի 20։

Մարքեթինգ
Ֆիլմի թիզեր թրեյլերը թողարկվել է 2019 թվականի նոյեմբերի 7-ին։ Առաջին լրիվ տևողությամբ թրեյլերը թողարկվել է 2020 թվականի մարտի 12-ին։

Ծանոթագրություններ

Արտաքին հղումներ 
 Պաշտոնական կայք

Pixar-ի մուլտֆիլմեր
Walt Disney Pictures ֆիլմեր
2020 ֆիլմեր
Ամերիկյան ֆենտեզի ֆիլմեր
Համակարգչային անիմացիոն ֆիլմեր
Ամերիկյան ֆիլմեր
Ամերիկյան եռաչափ ֆիլմեր
2020 մուլտֆիլմեր
Ֆիլմեր, որոնց գործողությունները տեղի են ունենում Նյու Յորքում
Ամերիկյան մուլտֆիլմեր
2020-ականների մուլտֆիլմեր
Ամերիկյան արկածային ֆիլմեր
Ամերիկյան ընտանեկան ֆիլմեր
Ամերիկյան կինոկատակերգություններ
Ֆիլմեր ուրվականների մասին
Pixar-ի լիամետրաժ մուլտֆիլմեր